Fundation pro Software Libere

Le Fundation pro Software Libere (in anglese: Free Software Foundation, FSF) es un organisation sin scopo lucrative fundate per Richard Stallman le 4 de octobre 1985 pro supportar le movimento pro software libere, un movimento basate in copyleft que visa promover le libertate universal de crear, distribuer e modificar software de computatores. Le FSF es incorporate in Massachusetts, SUA.

Ab su fundation usque al medio del decennio de 1990, le fundos del FSF esseva principalmente usate pro emplear programmatores de software a scriber software libere pro le Projecto GNU. Depost le medio del decennio 1990, le empleatos e voluntarios del FSF ha principalmente laborate a questiones legal e structural pro le movimento pro software libere e le communitate de software libere.

In conformitate con su objectivos, solmente software libere es usate in le computatores del FSF.

 Vide etiam 
 Richard Matthew Stallman

 Referentias 

Categoria:Organisationes
Categoria:Informatica